stanford-oval/wikipedia huggingface dataset:
נטול נשמה 2

| --- | --- |

כרזת הסרט
 בימוי:  רומן פריגונוב
 הופק בידי:  פיודור בונדרצ'וק   דמיטרי רודובסקי   פיוטר אנורוב
 תסריט:  דניס רודימין  סרגיי מינאייב
 עריכה:  ניקולאי בוליגין
 שחקנים ראשיים:  דנילה קוזלובסקי   מריה אנדרייבה   אלכסנדרה בורטיץ'   מילוש ביקוביץ'
 מדבבים:  גריגורי קלינין
 מוזיקה:  פאבל יסנין 
 צילום:  פאבל קפינוס
 מדינה:  רוסיה 
 חברת הפקה:  KinoSlovo Art Pictures Studio
 חברה מפיצה:  Universal Pictures
 הקרנת בכורה:  5 במרץ 2015
 משך הקרנה:  107 דק' 
 שפת הסרט:  רוסית 
 סוגה:  סרט דרמה 
 תקציב:  $4,000,000
 הכנסות:  $8,455,072
 סרט קודם:  נטול נשמה
 דף הסרט ב־IMDb
 
נטול נשמה 2 (ברוסית: Духless 2) הוא סרט קולנוע רוסי, דרמה פסיכולוגית בבימויו של רומן פריגונוב על פי תסריט מאת אנדריי ריבקין, מיכאיל אידוב ופואד איברגימבקוב, בשיתוף פעולה עם סרגיי מינאייב. הסרט מהווה לסרט המשך של "נטול נשמה" (2012) בכיכובו של דנילה קוזלובסקי.
לדברי מבקר הקולנוע הרוסי אנטון דולין הסרט מהווה לסרט שובר קופות הפוליטי הראשון מסוגו ברוסיה.
תקציר עלילת הסרט

בעקבות אירועי הסרט הקודם, מקס נמלט לבאלי שבאינדונזיה. הוא נהנה מהחיים העליזים באי גן העדן ונראה שאינו מתכוון לחזור למוסקבה.
אבל חייו משתנים באופן דרמטי כאשר למסיבה שבה הוא נוכח המשטרה עורכת פשיטה ומכניעה אותו במכות חשמל ובאלות לאחר שבחיפוש בביתו היא מוצאת סמים. כדי לא ללכת לכלא, הוא מגלה שעליו למכור את הווילה היוקרתית שלו ולעלות על מטוס חזרה לרוסיה.
ברגע שבו הוא מאבד את כל מה שהיה לו, מקס טס למוסקבה. אבל גם בבית הוא מגלה שאף אחד לא מרוצה משובו. אנשי משטרת הפדרציה הרוסית חושפים תיקי חקירה ישנים של מקס ומציעים לו עסקה בתמורה להעלמתם.
אם מקס ימלא את כל התנאים, הוא יקבל את החופש שלו ואת דרכונו בחזרה. מקס נשאר לבחור בין החירות לכבוד ולהחליט האם לברוח חזרה לאינדונזיה או להישאר ולהילחם על האמת.
שחקנים ודמויות

דנילה קוזלובסקי — מקס אנדרייב
מריה אנדרייבה — יוליה
מילוש ביקוביץ' — רומן בלקין
פאבל וורוז'צוב — סאבליוב
אלכסנדרה בורטיץ' — ילנה
קריסטינה באבושקינה — אוקסנה מאסלובה
סרגיי בורונוב — שוחין
לב פריגונוב — מיכאיל איוואנוביץ'
ולדימיר סימונוב — וארניקוב
דומיניק פינון — ברנרד
אלכס פדקינה — ברוייב
דמיטרי פודנוזוב — ויקטור איליץ'
ליובוב סוקולינסקאיה — אירינה סימונוביץ'
איוואן שישקין — ויקטור
טטיאנה קאזאנצבה — טטיאנה
הפקה

הפקת הסרט יצאה לדרך זמן קצר לאחר סיום העבודה על הסרט הקודם והצילומים נערכו במוסקבה ובאינדונזיה בשנים 2013–2014. לצורך הצילומים, דנילה לקח שיעורים בגלישת גלים.
בתחילה נודע שם הסרט בשם The Downshifter, לפני שהוחלט לקרוא לו פשוט בשם "נטול נשמה 2".
הערות שוליים

↑  первый политический блокбастер в России, КиноПресса - kinopressa.ru
מלחמת האדם הזקן

| --- | --- |

כריכת הספר במהדורה העברית
 מידע כללי
 מאת:  ג'ון סקאלזי
 שפת המקור:  אנגלית
 סוגה:  מדע בדיוני, מדע בדיוני צבאי
 הוצאה
 הוצאה:  Tor Books
 תאריך הוצאה:  2005
 מספר עמודים:  288 (ינשוף), 311 (אופוס)
 הוצאה בעברית
 הוצאה:  ינשוף הוצאה לאור, אופוס
 תאריך:  2006, 2020
 תרגום:  רז גרינברג, צפריר גרוסמן
 פרסים
 100 ספרי המדע הבדיוני והפנטזיה הטובים ביותר של NPR (2011) 
 סדרה
 סדרת ספרים:  מלחמת האדם הזקן
 הספר הבא:  בריגדות הרפאים
 קישורים חיצוניים
 מסת"ב:  מסת"ב 978-1-4472-9540-2
 
מלחמת האדם הזקן (באנגלית: Old Man's War) הוא רומן מסוגת המדע הבדיוני הצבאי, מאת הסופר האמריקאי ג'ון סקאלזי, אשר יצא לאור באנגלית בשנת 2005 ותורגם לעברית בשנת 2006, זהו הספר הראשון בסאגה שמונה נכון להיום שישה ספרים ושלושה סיפורים.
תקציר

העלילה מתרחש בארצות הברית בעתיד, ומסופרת מנקודת מבטו של ג'ון פרי, אשר בגיל 75 מתנדב לצה"מ (צבא הגנת המושבות) אשר מגן על מושבות אנושיות בחלל.
עלילה > תחילת העלילה

עלילת הספר מתחילה מתיאור בגוף ראשון של ג'ון פרי, אדם זקן בן 75, אשר התאלמן מספר שנים קודם לכן.
בגיל 75 תושבי כדור הארץ יכולים להתנדב לצה"מ (צבא הגנת המושבות) אשר מגן על מושבות אנושיות בחלל.
בעתיד, האנושות פיתחה חלליות אשר יכולות לעקוף את מהירות האור (על בסיס של תאוריית הקוונטים), והאנושות החלה להתיישב בחלל, בכוכבי לכת דמויי כדור הארץ.
עם הזמן, נוצר נתק בין כדור הארץ לבין המושבות בחלל, כך שלמושבות יש מונופול על התנועה בחלל, וכן יש להן טכנולוגיות מתקדמות מאוד אותן הן לא חולקות עם כדור הארץ.
בעקבות כך, תושבי כדור הארץ יכולים להתגייס בגיל 75 (גיל זיקנה רגיל על פי המתואר בספר) לצה"מ לתקופה של שנתיים, כאשר לצבא הגנת המושבות שמורה הזכות להאריך את זמן השירות בעשר שנים נוספות.
מכיוון שנוצר נתק בין כדור הארץ לבין המושבות, תושבי כדור הארץ לא מכירים את הטכנולוגיות העדכניות שבידי צה"מ, ומבינים כי בגיל 75 לצה"מ צריכה להיות טכנולוגיה רפואית מתקדמת אשר תשפר את בריאותם ותאפשר להם לתפקד כחיילים.
עלילה > המשך העלילה

ג'ון מתגייס לצה"מ כאשר חללית של צה"מ לוקחת אותו ועוד מספר חברים שפגש בדרך לבסיס טירונים.
בחלק זה מתואר איך ג'ון עובר טירונות, לומד את השימוש בכלי נשק מתקדמים ועוד.
לאחר מכן, ג'ון מוצב בפלוגה קרבית ומתחיל להשתתף בקרבות נגד גזעי חייזריים שונים.
עלילה > נושאי משנה נוספים

פרט לעלילת הסיפור עצמו, הספר דן גם בהיבטים של ההזדקנות, הפחד מהמוות, אהבה, מוסר ועוד.
ג'ון סקאלזי מציין, כי הושפע בכתיבת הספר מ"לוחמי החלל" של רוברט היינליין.
הוצאה בעברית

הספר יצא לאור בעברית ב־2006 בהוצאת ינשוף בתרגומו של רז גרינברג. ב־2020 הספר יצא שוב בהוצאת אופוס ונוסף לו הסיפור הקצר שאלות לחייל בתרגומו של צפריר גרוסמן.
סאגת מלחמת האדם הזקן

מלחמת האדם הזקן - הספר הראשון בסדרה
בריגדות הרפאים - הספר השני בסדרה
המושבה האחרונה - הספר השלישי בסדרה
Zoe's Tale - הספר הרביעי בסדרה
The Human Division - הספר החמישי בסדרה
The End of All Things - הספר השישי בסדרה.
יומני סייגן - נובלה שמתרחשת מבחינה כרונולוגית בין הספר השני לשלישי
שאלות לחייל - סיפור קצר על ג'ון פרי המתרחש לפני הספר השלישי
After the Coup - סיפור קצר על הארי וילסון
ביקורות

הספר זכה לביקורות רבות ששיבחו אותו וכן זכה בפרסים ודירוגים נחשבים:
מועמד לפרס הוגו לספר הטוב ביותר לשנת 2006
בסקר של קוראים של ה-NPR שנערך ב-2011, הספר זכה להיות במקום ה-74 מבין 100 ספרי הפנטזיה והמדע הבדיוניים הטובים ביותר
זכה בפרס גפן כספר המדע הבדיוני המתורגם לשנת 2007
באתר Goodreads הספר קיבל ציון של כ-4.2 על ידי כ-130,000 מצביעים
הערות שוליים

↑  2006 Hugo Awards
↑  Chris Silas Neal, Your Picks: Top 100 Science-Fiction, Fantasy Books. NPR. August 11, 2011
↑  Old Man's War. Goodreads.com
| --- | --- |
בקרת זהויות :  BnF: cb40973334b (data)
סיפורי ילדים

| --- | --- |

 מידע כללי
 מאת:  אייזק אסימוב 
 שפת המקור:  אנגלית אמריקאית 
 סוגה:  מדע בדיוני
 הוצאה
 תאריך הוצאה:  1972 
 תאריך הופעה ראשונה:  מגזין Beyond Fantasy Fiction, גיליון ספטמבר 1953
 
סיפורי ילדים (באנגלית: Kid Stuff) הוא סיפור מדע בדיוני קצר מאת אייזק אסימוב. הסיפור הופיע לראשונה בגיליון ספטמבר 1953 של Beyond Fantasy Fiction. הסיפור תורגם לעברית בשנת 1976 בספר גדול ורחב הוא העולם תחת השם מעשיה לתינוקות, ושוב בשנת 2009 בספר כתבי אייזק אסימוב כרך 1.
אסימוב כתב את הסיפור בינואר 1953, מתוך כוונה להגישו למגזין החדש בשם "Fantastic" אך הוא נדחה על ידי עורך העיתון, הרולד בראון. לאחר מכן הגיש אותו אסימוב להוראס לאונרד גולד, אשר קיבל אותו למגזין האחות החדש של מגזין "Galaxy Science Fiction", מגזין "Beyond Fantasy Fiction".
עלילה

יאן פרנטיס, סופר פנטזיה, שקוע בעבודתו כאשר חרק בעל רגליים ארוכות מופיע לפניו. החרק מצהיר כי הוא אֶלף, ולמעשה הוא מוטציה -"אלף על"- בעל כוחות חדשים אותם הוא עדיין לומד. האלף מסביר ליאן כי רוב בני מינו הם טלפתיים, והם השתמשו בבני האדם כ"עדשות מוחיות" כדי להגדיל את כוחותיהם וכך הם שרדו את עידן הקרח האחרון. עם זאת, מאז המהפכה התעשייתית, האלפים נמנעו מהאנושות, שכן הם לא מסוגלים לשלוט בחשמל, והם נסוגו לאוואלון; אי באוקיינוס השקט העטוף ב"מסך מוחי".
האלף שהופיע בפני פרנטיס, לעומת זאת, יכול לשלוט בחשמל ואולי גם לבצע ביקוע אורניום. דבר זה דורש שימוש במוח אנושי כ"עדשה מוחית", אך לא כל מוח יכול לשמש לכך, מאחר שבני אדם כבר אינם מאמינים בפיות. פרנטיס, כסופר פנטזיה, הוא אחד האנשים הבודדים בעלי מוח שימושי. כאשר פרנטיס מסרב להילקח לאוואלון בתור "יועץ", האלף מאיים שיגרום לאשתו ובנו של פרנטיס נזק גופני.
בנו של פרנטיס מגיע הביתה ופרנטיס נשלח לספרייה הציבורית. אולם כשהאלף מנסה להשתמש במוחו של יאן הצעיר כעדשה הוא לא מצליח, מפני שכילד של שנות ה-50 המודרניות, הוא אינו מאמין ב"סיפורי ילדים" ובקיומן של פיות. האלף מאבד את כוחו ויאן הצעיר מוחץ אותו עם ספר הלימוד שלו.
רוז'י אץ'

| --- | --- |

 לידה:  22 באוגוסט 1908 בודפשט, האימפריה האוסטרו-הונגרית 
 פטירה:  28 בנובמבר 1990 (בגיל 82) בודפשט, הונגריה 
 שם לידה:  Stern Rozália 
 מקום קבורה:  בית הקברות היהודי ברחוב קוזמה 
 מקום לימודים:  Országos Színészegyesület Színészképző Iskolája 
 
רוז'י אץ' (במקור שטרן, בהונגרית: Ács Rózsi;‏ בודפשט, 22 באוגוסט 1908 – בודפשט, 28 בנובמבר 1990) הייתה שחקנית תיאטרון ושחקנית קולנוע יהודייה-הונגרית פופולרית ורבת פעלים, ששיחקה בעשרות מחזות ובסרטי קולנוע רבים (23).
קורות חיים

רוז'י שטרן נולדה במשפחה יהודית כבתם של ליפמן שטרן (1879–1966), סדרן אותיות בדפוס, ושל פאני ברנשטיין (1879–1950). היא סיימה את לימודיה בבית הספר למשחק של "איגוד השחקנים הלאומי ההונגרי" (הו'), שם קטע הבחינה שלה היה אחד ממחזותיו של צ'כוב. לאחר הבחינה המוצלחת, קיבלה את יומנה של השחקנית המפורסמת דרינה (הו') בריכת פאר וכן זכתה בפרס של 500 פנגו הונגרי. כבר כסטודנטית לתיאטרון, היא הופיעה עם דיולה צ'ורטוש, ינה טרז' ושחקנים מפורסמים אחרים.
רוז'י אץ' החלה את קריירת המשחק שלה ב-1927.
מ-1930 בסגד
מ-1932 בפץ'
מ-1934 בדברצן.
מאוחר יותר שיחקה בערים קושיצה, ברטיסלטבה, רוז'ניאבה, אוז'הורוד, ברהובה.
כיהודייה נאסר עליה לעלות על הבמה מ-1939 בשל החוקים ה (אנטי)יהודיים. בשנים 1940–1944 הורשתה להופיעה רק על במת אומיקה - ההתאחדות הלאומית היהודית-הונגרית לחינוך בתיאטרון גולדמארק ורק בפני קהל יהודי.
ז'וז'נה שוש כתבה על תקופה זו ב-1971 - ציטוט:
| 0 | 1 | 2 |
| --- | --- | --- |
| ” | "גם שם באומיקה השתתפה בהצגות רבות, והיא זוכרת את להקת קומיקאי האופי הגדולים של כל הזמנים של בלה שאלאמון בכבוד הגדול ביותר: את אליס ריינה, לאיוש גארדוני, וילמוש קומלוש, ינה הרצג, בלה אורמוש, איתם הופיעה. יצרן שוקולד עשיר רצה לתמוך בלהקה הקטנה הזו, והוא הזמין להופיע את השחקנים המצוינים המודחקים והמדוכאים. בקשתו הייתה שיהיה ביניהם לפחות שחקן לא יהודי אחד (והם כולם היו יהודים), בגלל הקהל המעורב עם נטייה חזקה לימין הקיצוני של מפלגת צלב החץ. בלה שאלאמון, כתמיד, המציא את עצמו מחדש גם כאן ושלח לבמה כראשונה את רוז'י אץ' עם צלב גדול תלוי צווארה על סרט קטיפה מהודר וההופעה עברה חלק. נדמה לי שזה היה אחד התפקידים הקשים ביותר בחייה עבור רוז'י אץ'!" | “ |


בתום מלחמת העולם השנייה, משנת 1945, הועסקה על ידי:
"תיאטרון צבא העם ההונגרי" (לפני ואחרי נקרא תיאטרון הקומדיה של בודפשט)
מ-1949 על ידי תיאטרון באניאס (Bányász Színház), מ-1951 על ידי תיאטרון הונווד (Honvéd Színház)
ב-1952 הייתה חברה מייסדת של "תיאטרון הכפר הממלכתי" או בשם אחר "תיאטרון דרינה הממלכתי".
היא פרשה מלהקה זו ב-1970.
במשך שנים לפני כן כאשר עלתה על האוטובוס הכחול הנודד של תיאטרון דרינה הממלכתי עם חבריה השחקנים, ארזה לעצמה גם ספרי לימוד. בשנות המסע של הלהקה למדה את השפות גרמנית, צרפתית ואנגלית. עם כישורי השפה שרכשה בדרך זו הצליחה לעבוד גם בסרט הקופרודוקציה הגרמני, בז'רמינל (Germinal) היא גילמה את אחת מנשות הכורים.
בשנת 1967 אמרה - ציטוט:
| 0 | 1 | 2 |
| --- | --- | --- |
| ” | "כל כך התרגלתי לדרך החיים המיוחדת הזו, לנסוע הלוך ושוב, שאם אני לא עולה על אוטובוס במשך כמה שבועות, זה חסר לי ואני מתגעגעת לזה. האוטובוס הוא הבית שלי, התיאטרון שלי, הקולגות שלי, המשפחה שלי... הם הראו לי בתיאטרון הזה כל כך הרבה אמפתיה ורמה כה גבוהה של אנושיות, שאני לא חושבת שהייתי זוכה לכך במקום אחר..." | “ |


הקריירה הקולנועית שלה החלה בשנת 1932 כאשר חיפשו שחקנית לתפקיד איכרה בסרט "מטר אביבי" והיא נבחרה על סמך התצלום שלה, וכך היא באה בקשר עם עולם סרטי הקולנוע. היא שיחקה ב-23 סרטים, כולל כמה סרטים קצרים מדעיים פופולריים.
רוז'י אץ' הובאה למנוחות בבית הקברות היהודי ברחוב קוזמה (17א-29-11). גיסה היה הסופר, משורר ומתרגם אישטוואן סגה (במקור שפיצר).
תפקידיה החשובים בתיאטרון

Eugène Scribe: Egy pohár víz... Lady Wilson
Federico García Lorca: Bernarda Alba háza... Maria Jozefa
Hans Sachs: Paradicsomjáró diák... Janka
Alekszandr Osztrovszkij: Karrier... Első ingyenélő vénasszony
Nyikolaj Alekszejevics Nyekraszov: Őszi este... Tatjána
Mark Twain: Tom úrfi kalandjai... Harperné
Mark Twain: Koldus és királyfi... Árusnő
Charles Dickens: Twist Oliver... Sally
J. B. Priestley: Váratlan vendég... Edna
Kandrat Krapiva: Dalolnak a pacsirták... Avdotya mama
Alekszej Dmitrijevics Szimukov: Hurrá, lányok!... Maroza
Tyo-En-Csur: Drága barát... Nagyanyó
Tudor Musatescu: Titanic keringő... Szobalány
Fazekas Mihály – Móricz Zsigmond: Ludas Matyi... Asszony
Jókai Mór: A kőszívű ember fiai... Plankenhorst Antoinette
Mikszáth Kálmán – Bondy Endre: Tavasz rügyek... Mladenecné
Mikszáth Kálmán – Bondy Endre: A nagyerejű Mácsik... Borbála
Gárdonyi Géza: Egri csillagok... Török anya
Molnár Ferenc: Liliom... Hollunderné
Molnár Ferenc: A Pál utcai fiúk... Szomszédasszony
Móricz Zsigmond: Pillangó... Panka néni
Csergő Hugó: Őszi szonáta... Lénártné
Lakner Artúr: Édes mostoha... Ibolya kisasszony; Igazgatónő
Lakner Artúr: A kis csavargó... Berta néni
Felkai Ferenc: A király bolondja... Szőke Zsuzsa, füvesasszony
Fehér Klára: Nem vagyunk angyalok... Petényiné, szomszédasszony
Gyárfás Miklós – Örkény István: Zichy palota... Özv. Horváthné
Tabi László: Különleges világnap... Annus
Egri Viktor: Virágzik a hárs... Horváth Gáspárné
Forgách István: Vándormadarak... Asszony kutyával
Kacsóh Pongrác: János vitéz... A mostoha
Berté Henrik: Három a kislány... Wéberné
סרטיה וטלוויזיה (חלקי)

מטר אביבי (1932)
לודאש מתי (1949)
לבוש פאר-הונגרי (1949)
אדמתנו (1959)
הפרא (1961)
הרגו נערה (1961)
די מנישואים (1961)
פוטו האבר (1963)
שם הכיסוי: לוקאץ' (1977)
לקריאה נוספת

Adatai a Petőfi Irodalmi Múzeum katalógusában (נתוניה במאגר המוזיאון הספרותי פטפי)
Színházi adattár. Országos Színháztörténeti Múzeum és Intézet (מאגר התיאטרון)
הערות שוליים

↑  "Születési bejegyzése a Budapest VIII. kerületi polgári születési akv. 2102/1908. folyószáma alatt". נבדק ב-2021-10-02.
↑  Vas Népe, 1969. szeptember 11. (14. évfolyam, 210. szám) Húsz év utazó színészként
סודות הגברת קירסאנובה

| --- | --- |
 סוגה:  ספרות בלשית 
 ארץ מקור:  רוסיה רוסיה
 שפות:  רוסית 
 מספר עונות:  1
 מספר פרקים:  50
 הפקה
 מוזיקה:  Anton Silayev 
 אורך פרק:  48 דקות
 קישורים חיצוניים
 דף התוכנית ב-IMDb
 
סודות הגברת קירסאנובה (ברוסית: Та́йны госпожи́ Кирса́новой) היא סדרת טלוויזיה בלשית רוסית, המהווה פריקוול לסדרה הבלשית-מיסטית "אנה הבלשית". בהפקת הסדרה השתתפו חברת "בומרנג" וחברת Star Media, שגם הפיקה את סדרת האם.
שידור פרק הבכורה התקיים ב-3 בדצמבר 2018 בערוץ הטלוויזיה "רוסיה 1". הסדרה החדשה שודרה ברוסיה בימים שני עד שישי ב-14:40.
עלילה

בשנת 1878, אל עיירת המחוז בוגורודסק מגיעה מורה צעירה למתמטיקה בשם לריסה קירסאנובה. היא מנסה למצוא את ארוסה פאבל בסטוז'ב, שבאופן מסתורי נעלם יום לפני חתונתם. בניסיון למצוא פתרון, היא חושפת שורת פשעים גדולים.
ראו גם

אנה הבלשית
הערות שוליים

↑  Пермский актер снимается в историческом детективе телеканала «Россия» // Сетевое издание «59.ру», 14 августа 2018
↑  НА «РОССИИ» ВЫЙДЕТ НОВЫЙ ИСТОРИЧЕСКИЙ ДЕТЕКТИВ ОТ СОЗДАТЕЛЕЙ «АННЫ-ДЕТЕКТИВА»
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
סודות בים הכחול

| --- | --- |

 בימוי:  ג'ון סטוקוול 
 הופק בידי:  David Zelon 
 תסריט:  Matt Johnson 
 עריכה:  ניקולס דה תות' 
 שחקנים ראשיים:  פול ווקר ג'וש ברולין ג'יימס פריין Tyson Beckford אשלי סקוט ג'סיקה אלבה סקוט קאן Dwayne Adway 
 מוזיקה:  פול הסלינגר 
 צילום:  שיין הרלבוט 
 מדינה:  ארצות הברית 
 חברת הפקה:  מטרו גולדווין מאייר 
 חברה מפיצה:  מטרו גולדווין מאייר, נטפליקס 
 שיטת הפצה:  וידאו על פי דרישה 
 הקרנת בכורה:  30 בספטמבר 2005 
 משך הקרנה:  110 דק' 
 שפת הסרט:  אנגלית 
 סוגה:  סרט מתח, סרט פעולה, סרט חיפוש מטמון, סרט פשע 
 מקום התרחשות:  הקריביים, איי בהאמה 
 הכנסות באתר מוג'ו:   intotheblue
 סרט הבא:  Into the Blue 2: The Reef 
 www.intothebluemovie.com
 דף הסרט ב־IMDb
 
סודות בים הכחול (באנגלית: Into the Blue) הוא סרט מתח-פעולה משנת 2005 בבימויו של ג'ון סטוקוול ובכיכובם של פול ווקר וג'סיקה אלבה. הסרט עוקב אחר זוג צוללנים המוצאים מטען סמים במעמקי האוקיינוס בזמן חיפוש אחר אוצר אבוד.בעקבות התגלית המסוכנת, הם נרדפים על ידי פושעים ומאבדים שליטה על המצב.
סרט הופץ בשיתוף מטרו-גולדווין-מאייר וסרטי קולומביה.
עלילה

ג'ארד (פול ווקר) וסאם (ג'סיקה אלבה) הם זוג צוללנים המתגוררים באיי הבהאמה ומבלים את ימיהם בחיפוש אחר אוצרות אבודים במעמקי הים. כאשר חברם ברייס (סקוט קאן) וחברתו אמנדה (אשלי סקוט) מצטרפים אליהם להרפתקה ימית, הם נתקלים בשברים של מטוס שהתרסק בעומק הים. ג'ארד מגלה במהרה כי המטוס מכיל מטען סמים, ומכאן העניינים מתחילים להסתבך.
בעוד ג'ארד שואף להתרחק מהבעיה ולהתמקד במציאת האוצרות, ברייס ואמנדה מתפתים לרעיון למכור את הסמים כדי להרוויח כסף קל. הסיטואציה מתדרדרת כשהקרטלים המקומיים מגלים על הגילוי, ומתחיל מרדף מסוכן בו הם נאלצים להיאבק בפושעים ובתככים שמתחוללים סביבם.
לאורך הסרט, הארבעה מוצאים את עצמם נלחמים לא רק על האוצר, אלא גם על חייהם, כשברקע מאבקי כוח, מתח ואקשן המתרחשים בעומק הים ובחופי הבהאמה. הסיפור נע בין החלטות מוסריות להישרדות, בעוד ג'ארד וסאם מנסים לנווט את דרכם מתוך הקושי.
צוות השחקנים

פול ווקר בתפקיד ג'ארד
ג'סיקה אלבה בתפקיד סאם
סקוט קאן בתפקיד ברייס
אשלי סקוט בתפקיד אמנדה
ג'יימס פריין בתפקיד רייס
ביקורות

סודות בים הכחול קיבל ביקורות מעורבות. הסרט זכה לשבחים על הנופים הימיים המרשימים והאקשן, אך קיבל ביקורת על העלילה השטחית. באתר Rotten Tomatoes, הסרט קיבל ציון של 21%, ואילו ב-Metacritic ציון של 45 מתוך 100.
הערות שוליים

↑  "Into The Blue (15)". BBFC. נבדק ב-3 ביוני 2024. {{cite web}}:  (עזרה)
מרים (סרט, 2024)

| --- | --- |

 בימוי:  די. ג'יי. קארוסו
 הופק בידי:  מרי אלווה אנה לידר ג'יליאן הורמל ג'ושוע האריס
 תסריט:  טימותי מייקל הייז
 עריכה:  ג'ים פייג' 
 שחקנים ראשיים:  נועה כהן עידו טאקו אנתוני הופקינס
 מוזיקה:  טימותי ויליאמס
 צילום:  גאווין סטרוטרס
 מדינה:  הממלכה המאוחדת הממלכה המאוחדתארצות הברית ארצות הברית
 חברת הפקה:  Aloe Entertainment Luna Film Productions Ludascripts PeachTreeMedia Partners
 חברה מפיצה:  Netflix
 הקרנת בכורה:  6 בדצמבר 2024
 שפת הסרט:  אנגלית 
 סוגה:  סרט בנושא דתות, סרט אפי 
 מקום התרחשות:  יהודה 
 דף הסרט ב־IMDb
 
מרים (באנגלית: Mary) הוא סרט אפי-נוצרי אמריקאי-בריטי שבוים על-ידי הקולנוען די. ג'יי. קארוסו; והסרט הופץ במקביל בשירות הזרמת המדיה, נטפליקס, במרבית העולם ב-6 בדצמבר 2024.
תקציר העלילה

בעקבות לידת ישו, נאלצים מרים ויוסף להסתתר ולברוח למצרים, בעקבות הוראתו של המלך הורדוס על טבח החפים מפשע.
צוות השחקנים

נועה כהן – מרים (הבתולה) הבוגרת , לימים אמו של ישו
מילה האריס – מרים כנערה צעירה
עידו טאקו – יוסף בעלה של מרים, לימים אביו הלא-ביולוגי של ישו
אנתוני הופקינס – המלך הורדוס, ובעלה של מרים החשמונאית
סטפני נור – שלומית בת הרודיאס, נכדתו של המלך הורדוס
סוזן בראון – חנה הנביאה
אורי פפר – יהויקים בעלה של חנה, ואביה של מרים
איימון פארן – השטן לוציפר
הילה וידור – חנה אשתו של יהויקים, ואמה של מרים
מילי אביטל – מרים החשמונאית, רעייתו של המלך הורדוס
גודמונדור תורוואלדסון – מרקלוס
דאדלי אושונסי – המלאך גבריאל
קרן צור – אלישבע, אם יוחנן המטביל
מחמט קורטולוש – התנא בבא בן בוטא
הפקה > פיתוח

את התסריט לסרט כתב התסריטאי טימותי מייקל הייז, בשיתוף-פעולה והתייעצות הדוקה עם מנהיגי וחוקרי דת נוצריים, יהודיים ומוסלמיים שונים.
הפקה > ליהוק

על-מנת להבטיח את האותנטיות המרבית עבור הפקת הסרט, הבמאי האמריקני די. ג'יי. קארוסו האמין שצוות השחקנים הראשי צריך להיות בעיקרו מישראל. כ-75 שחקניות ישראליות נבחנו לגילום דמותה של מרים, בטרם נמסר כי לתפקיד לוהקה השחקנית נועה כהן.
הפקה > צילומים

יחד עם זאת, צילומי הסרט התקיימו במרוקו בתחילת 2024.
הפצה

בספטמבר 2024, נמסר כי זכויות הפצת הסרט נרכשו על-ידי שירות הסטרימינג Neflix. ב-15 באוקטובר 2024, הופצו תצלומי הסטילס הראשונות מתוך הסרט כחלק מתהליך קידומו ושיווקו. נוסף על כך, נמסר כי הסרט יופץ רשמית בפלטפורמה זו ב-6 בדצמבר 2024.
הערות שוליים

↑  זוהר צלח, ‏הישראלים מצילים את "מרים" מהתרסקות מוחלטת, באתר ‏מאקו‏, 7 בדצמבר 2024
1 2 3  Brathwaite, Lester Fabian (October 15, 2024). "The mother of Jesus Christ goes on the run in 'Mary' first-look photos". Entertainment Weekly. Retrieved October 25, 2024.
↑  Wiseman, Andreas (April 10, 2024). "Anthony Hopkins To Play King Herod Alongside Newcomer Noa Cohen In Biblical Thriller 'Mary'". Deadline. Retrieved October 25, 2024.
↑  Stephan, Katcy (September 24, 2024). "Biblical Epic 'Mary' With Anthony Hopkins Acquired By Netflix (EXCLUSIVE)". Variety. Retrieved October 25, 2024.
↑  Sudario, Erielle (15 October 2024). "Mary of Nazareth Becomes the Star of Her Own Film in 'Mary' First Look Images". Collider. Retrieved October 25, 2024.
סוזנה קלארק

| --- | --- |

סוזנה קלארק ב-2006
 לידה:  1 בנובמבר 1959 (בת 65) נוטינגהאם, הממלכה המאוחדת 
 מדינה:  הממלכה המאוחדת 
 מקום לימודים:  סנט הילדס קולג', אוקספורד 
 שפות היצירה:  אנגלית 
 סוגה:  ספרות ספקולטיבית 
 יצירות בולטות:  ג'ונתן סטריינג' ומר נורל 
 תקופת הפעילות:  מ-1996 
 בן או בת זוג:  קולין גרינלנד 
 פרסים והוקרה:  פרס הוגו לרומן הטוב ביותר (2005)  הפרס המיתופואטי (2005)  פרס הספר הבריטי הלאומי של ספקסייוורס (2005)  פרס עולם הפנטזיה לרומן הטוב ביותר (2005)  פרס לוקוס לנובלה הראשונה הטובה ביותר (2005)  פרס לסיפורת מאת נשים (2021) 
 
סוזנה מרי קלארק (באנגלית: Susanna Mary Clarke; נולדה ב-1 בנובמבר 1959) היא סופרת אנגלייה שנודעה בעיקר בזכות רומן הביכורים שלה, "ג'ונתן סטריינג' ומר נורל" (2004), המתאר היסטוריה חלופית. הספר זכה בפרס הוגו לרומן הטוב ביותר ב-2005, היה לרב מכר, ואף עובד למיני סדרה ב-BBC, שעלתה לשידור במאי 2015. ספרה השני, The Ladies of Grace Adieu and Other Stories, אוסף סיפורים קצרים, יצא לאור ב-2006.
שני ספריה מתרחשים באנגליה קסומה בתחילת המאה ה-19, על רקע המלחמות הנפוליאוניות, וכתובים בפסטיש סגנונות של סופרי המאה ה-19 כגון ג'יין אוסטן וצ'ארלס דיקנס.
עבודותיה

The Ladies of Grace Adieu‏ (1996)
Stopp't-Clock Yard‏ (1996)
On Lickerish Hill‏ (1997)
Mrs Mabb‏ (1998)
The Duke of Wellington Misplaces His Horse‏ (1999)
Mr. Simonelli or the Fairy Widower‏ (2000)
Tom Brightwind, or, How the Fairy bridge was built at Thoresby‏ (2001)
Antickes and Frets‏ (2004)
John Uskglass and the Cumbrian Charcoal Burner‏ (2006)
The Dweller in High Places‏ (2007)
Jonathan Strange & Mr Norrell‏ (2004)
ג'ונתן סטריינג' ומר נורל (בהוצאת ינשוף וכתר, 2007, תרגמה: ורד טוכטרמן)
The Ladies of Grace Adieu and Other Stories‏ (2006)
Piranesi‏ (2020)
הערות שוליים

↑  קלארק, סוזנה., ג׳ונתן סטריינג׳ ומר נורל, ינשוף, 2007
| --- | --- |
בקרת זהויות :  NLI: 987007296629005171  PLWABN: 9810625877005606  BIBSYS: 4103582  BNE: XX1476798  BnF: cb14603397h (data)  CiNii: DA19054854  GND: 130453927  ISNI: 0000 0001 0877 1086  LCCN: n2004036926  LNB: 000141129  NDL: 01163246  NKC: xx0030688  NLK: KAC202244274  NSK: 000370930  NTA: 270032207  RERO: 02-A011061769  SUDOC: 11085652X  VIAF: 19931023   WorldCat (עם VIAF): 19931023 
קולין גרינלנד, שותפה לחיים של קלארק
מקס מאנוס (סרט)

| --- | --- |

 בימוי:  יואקים רונינג, אספן סנדברג 
 הופק בידי:  John M. Jacobsen, Sveinung Golimo 
 תסריט:  Thomas Nordseth-Tiller 
 עריכה:  אנדרס רפן 
 שחקנים ראשיים:  ניקולאי קליב ברוץ' (גרגרס גראם) Rolf Kristian Larsen (Olav Ringdal) קנוט יונר (גונאר סונסטבי) כריסטיאן רובק (Kolbein Lauring) רון דונצ'י (ג'ון סקינר וילסון) אקסל הני (מקס מאנוס) Oliver Stokowski (Oberscharführer) פול האגן (Roy Nielsen) סטיג הנריק קירה האוגן סידנס (Jens Christian Hauge) Eirik Evjen (Sigurd Jacobsen) אגנס קיטלסן (Tikken Manus) קן דוקן (זיגפריד פמר) Mats Eldøen (Edvard Tallaksen) יאקוב אופטברו (Lars-Emil Erichsen) ויקטוריה וינגה פיטר נס (Martin Linge) Julia Thurnau Lise Risom Olsen Patrick Güldenberg Nils Düwell Stig Hoffmeyer Erik A. Schjerven Julia Bache-Wiig Knut Husebø בפסקה זו רשומה אחת נוספת שטרם תורגמה 
 מוזיקה:  Trond Bjerknæs 
 צילום:  גייר הארטלי אנדריסן 
 מדינה:  נורווגיה 
 חברת הפקה:  Filmkameratene 
 שיטת הפצה:  וידאו על פי דרישה 
 הקרנת בכורה:  19 בדצמבר 2008 
 משך הקרנה:  116 דק' 
 שפת הסרט:  גרמנית, רוסית, אנגלית, נורווגית, פינית 
 סוגה:  סרט ביוגרפי, partisan film, סרט דרמה, סרט פעולה 
 מקום התרחשות:  סקוטלנד, שוודיה, נורווגיה, פינלנד 
 תקציב:  5.9 מיליון דולר
 פרסים:  The Amanda Public Choice Award  פרס אמנדה לסרט הטוב ביותר 
 www.maxmanusfilmen.no
 דף הסרט ב־IMDb
 
מקס מאנוס הוא סרט מלחמה ביוגרפי נורווגי משנת 2008, המבוסס על האירועים האמיתיים בחייו של לוחם המחתרת מקס מאנוס (9 בדצמבר 1914 – 20 בספטמבר 1996). הסיפור עוקב אחר מאנוס (בגילומו של אקסל הני) ממלחמת החורף נגד ברית המועצות, דרך פרוץ מלחמת העולם השנייה וכיבוש נורווגיה בידי גרמניה הנאצית עד ימי השלום בשנת 1945. הסרט מבוסס על ספריו של מקס מנוס עצמו "Det vil helst gå godt" ו-"Det blir alvor" וכן על דו"חות ותיעוד היסטורי אחר. הסרט נשאר במידה רבה מדויק היסטורית, אך משמיט כמה אירועים ומעביר כמה מדמויות המשנה לאירועים במקומות אחרים. ההפקה כללה כ-1,800 ניצבים ו-2,000 עובדים מאחורי המצלמות.
בהקרנת הבכורה של הסרט השתתפו המלך האראלד החמישי, "טיקן" מאנוס, גונאר סונסטבי יחד עם אנשים בולטים אחרים. הביקורת הייתה חיובית ברובה. הסרט עורר גם דיון ציבורי על תפקידה של תנועת המחתרת הנורווגית בתקופת הכיבוש הגרמני.